open-index/open-wikipedia-markdown huggingface dataset:
Bonjour sourire

***Bonjour sourire*** 1956ko Claude Sautet frantziar zinema zuzendariaren film komikoa da.

## Argumentua 
Monte-Marino printzerrian, Aline, tronuaren oinordekoa, bihozgabe dago, zeharo aspertuta. Lehen ministroa edozer egiteko prest dago Alinek berriz egin dezan irribarre, hura seduzitu, harekin ezkondu eta errege izan nahi baitu egunen batean... Hala, umorista batzuk Monte-Marinora gonbidatzea bururatuko zaio.

## Aktoreak 
## Erreferentziak 
## Kanpo estekak
Karraspina arrunt

**Karraspina arrunta**, **seta-erlauski** edo **tripa-ziza** (*Morchella esculenta*) karraspinen familiako onddo bat da. Munduan gehien ezagutzen den perretxikoetako bat da; Euskal Herrian, berriz, beste perretxiko batzuk ospe gehiago dute..

Sinonimoa: *Morchella vulgaris*.

## Deskribapena 
Espezie honen perretxikoak belaki gris trinko baten itxura du hasieran, eta hazi ondoren, irtenune eta sakonune askoko gainazal irregularra duen belaki horixka baten eitea hartzen du. Txapel horren tamaina 2-7 zentimetrokoa da zabaleran eta 210 zentimetro luzeran.

Hanka luze zuria izan ohi du. Bere luzera 2-9 zentimetro ingurukoa da.

## Ekologia 
Udaberrian hazten da, askotan ibaiertzetan, lizarren edo zumaren alboan. Beste mota batzuetako basoetan, lorategietan eta, zenbaitetan, erre berri diren tokietan ere agertzen da.

## Erabilerak 
Perretxiko hau jangarria da, ongi egosten bada. Gordinik, toxikoa da.

### Banaketa eremua 
Ipar Amerika, Costa Rica, Ekuador, Peru, Txile, Europa, Errusia, Erdialdeko Asia, Himalaiako eremua, Japonia, Taiwan, Hego Korea, Australia, Zeelanda Berria, Hegoafrika.

## Galeria 

Morchella esculenta 1.jpg
Morchella esculenta 3.jpg
Morchella esculenta 5.jpg
Morchella esculenta 6.jpg
Old holiday shot of Morchella esculenta (GB= Morel mushroom, D= Speise-Morchel, NL= Gewone morielje) - panoramio.jpg

## Erreferentziak 
## Kanpo estekak 
* *Morchella esculenta* Errotari webgunean
*  *Morchella esculenta* Fungipedian
Helvella fusca

***Helvella fusca*** *Helvella* generoko onddo espezie bat da.

Bere generoko espezie guztiak gordinik toxikoak direnez, kontsumitu aurretik egosi egin behar dira, espezie honen eskasia dela eta, ez da normalean biltzen. Ez da erraza identifikatzeko.

## Deskribapena 
**Kapela:** 4 eta 6 cm arteko altuera, zaldiz ibiltzeko aulki baten itxura du, bi edo hiru lobulu itsatsita ditu, puztuak, zimurtsuak, lehoi kolorekoak edo arre-okre kolorekoak. Behealdea tonu zuri-krema koloreekin eta zain-sareekin, zurixkak eta puztuak.

**Hanka:** 3 - 6 x 0,6 - 2 cm-koa, luzetarako ildoz josita dago. Formari dagokionez, haren antzekoak dira: *Helvella lakunosa*, *Helvella crispa* eta *Helvella sulcata*. Zuri zikin kolorekoa edo hurraren kolore zurbilekoa.

**Haragia:** Mehea eta hauskorra.

Etimologia: *Helvella* hitza latinetik dator, eta lekale, barazkiak, esan nahi du, oro har, belar usaintsua. *Fusca* epitetoa bere koloreagatik da.

## Jangarritasuna 
*Helvella* guztiak bezala, egosi ondoren jan daiteke. Gordinik toxikoa da.

### Nahasketa arriskua 
Hurbileko espezien artean daude: *Helvella leucopus* delakoa, oin leunekoa eta zuria, eta kapela beltzekoa. *Helvella lacunosa* espeziea, kapela beltzekoa eta oin zuri-grisaxka, eta luzetara ildaskatua. *Helvella sulcata*, aurrekoaren antzekoa, baina beltzagoa. *Helvella crispa* handiagoa da, oin zurikoa eta kapela argiagokoa, batzuetan zuri-krema kolorekoa.

## Sasoia eta lekua 
Udaberriko espeziea, makalen eta burzuntzen (Populus) ondoan, zuhaitzen oinean  eta baita belardietan ere.

### Banaketa eremua 
## Erreferentziak 
## Kanpo estekak
L'Arme à gauche

'''''L'Arme à gauche''''' 1965eko Claude Sautet frantziar zinema zuzendariaren abenturazko filma da.

## Argumentua 
Jacques Cournot itsasgizon frantziarra lehorrean dago aldi baterako, eta egunak lasai ematen ditu Karibean. Egun batean, Hendrix delako bat Cournotekin harremanetan jarri eta yate bat –"Dragoon" izenekoa– tasatzeko eskatzen dio. Biharamunean, Hendrix desagertu egin da eta norbaitek itsasontzia lapurtu du.

## Aktoreak 
## Erreferentziak 
## Kanpo estekak
Anna Puu

**Anna Puu**, jaiotzez **Anna Puustjärvi** (Outokumpu, Finlandia, 1982ko otsailaren 3a) abeslari eta kantautore finlandiarra da. Pop estiloa lantzan du eta finlandieraz abesten du. 

## Biografia 
Finlandiako *Idols* lehiaketan bigarren egin zuen 2008. urtean eta hurrengo urtean atera zuen aurreneko diskoa, bere izena daramana, *Anna Puu*. "C'est la vie" singlea Finlandiako zerrendetan lehen postuan kokatu zen. lehenengo disko hau eta Sahara izeneko bigarrena ere lehen postuan izan ziren Finlandiako zerrendetan. 2018ko *Nälkäinen sydän* diskoak ere lortu zuen aurreneko postu hori 2018an.

## Diskografia 
* *Anna Puu* (2009)
* *Sahara* (2010)
* *Antaudun* (2012)
* *Rakkaudella* (2015)
* *Melankolian riemut 2009–2015* (2016) - bilduma
* *Nälkäinen sydän* (2018)

## Erreferentziak
Yiwu (zaldia)

**Yiwu zaldia**, ( Txinera sinplifikatuaz: *伊吾马 *, Txinera tradizionalez: *伊吾馬* , Hanyu pinyin: *Yī wú mǎ* ), Txinako  zaldi arraza moderno bat da. Bere tamaina zein gainontzeko ezaugarriengatik ponien sailkapen taldean kokatzen da.

Berne jatorria Xinjiangko Kumul prefekturako estepetan kokatzen da. Bertan 1955. urtetik  aurrea Kazakhstango poniak eta Yili poniak gurutzatu zituzten arraza sortzeko. Altuera handietara ondo moldatzen den aberea da.

Duela zenbait hamarkada arruntagoa izanik, egun arraza ez dago oso hedatuta.

## Erreferentziak 
## Kanpo estekak
Max et les Ferrailleurs

***Max et les Ferrailleurs*** 1971ko Claude Sautet frantziar zinema zuzendariaren film dramatikoa da.

## Argumentua 
Max polizia-inspektorea erabakita dago gaizkile amateur batzuk atxilotzera, eta, hori lortu nahian, tranpa bat ipiniko die delitu gori batean harrapatzeko.

## Aktoreak 
## Erreferentziak 
## Kanpo estekak
César et Rosalie

***César et Rosalie*** 1972ko Claude Sautet frantziar zinema zuzendariaren komedia dramatikoa da.

## Argumentua 
Elkatruke hutsalak, adiskidetasunak eta amodiozko triangelu bat Rosalieren, haren lagun berri Césarren eta haren kide berri Daviden artean.

## Aktoreak 
## Erreferentziak 
## Kanpo estekak
Mado

***Mado*** 1976ko Claude Sautet frantziar zinema zuzendariaren komedia dramatikoa da.

## Argumentua 
Simon Léotard higiezin-sustatzailea sosik gabe geratu da Lepidon izeneko lehiakide ustel baten erruz. Lepidonen hitzetan, bere buruaz beste egin berri duen bazkideak dirua zor zion, eta ordainketa Léotardi erreklamatzen dio. Mado prostituta gazteari esker, Simonek mendekua hartuko dio Lepidoni.

## Aktoreak 
## Erreferentziak 
## Kanpo estekak
Vincent, François, Paul... et les autres

***Vincent, François, Paul... et les autres*** 1974ko Claude Sautet frantziar zinema zuzendariaren komedia dramatikoa da.

## Argumentua 
Vincent, François, Paul eta Armand, berrogeita hamarretik gora urteko gizonak, haur zirenetik dira lagunak, eta mendian elkartzen dira igandero euren familiekin, bazkaltzeko, paseatzeko eta eztabaida animatuetan aritzeko.

## Aktoreak 

Yves Montand in ons land voor optreden in Koninklijke Schouwburg te Den Haag, Bestanddeelnr 917-4143 (cropped).jpg|Yves Montand (Vincent)
Michel Piccoli Cannes.jpg|Michel Piccoli (François)
Marie Dubois 1972.jpg|Marie Dubois (Lucie)
Reggiani Harcourt 1944.jpg|Serge Reggiani (Paul)
Antonella Lualdi 1961.JPG|Antonella Lualdi (Julia)
Novecento8.jpg|Gérard Depardieu (Jean)
Catherine Allégret 2015.jpg|Catherine Allégret (Colette)
Umberto Orsini 72.jpg|Umberto Orsini (Jacques)

## Erreferentziak 
## Kanpo estekak
Christian Krohg

**Christian Krogh** (Vestre Aker, 1852ko abuztuaren 13a - Christiania, 1925eko urriaren 16a) norvegiar margolari, ilustratzaile, idazle eta kazetaria izan zen.

Zuzenbidea ikasi zuen Osloko Unibertsitatean eta baita artea ere Oslo, Karlsruhe eta Berlingo arte eskoletan. Hainbat aldiz bisitatu zuen Skagen-eko artisten kolonia. 1880-81ean Parisen lan egin zuen, non eguneroko bizitzako eta klase baxuetako eszenak eta prostitutak margotu zituen. *Albertine* izeneko eleberria argitaratu zuen, eskandalua sortu eta debekatua izan zena.

Bere estiloa erromantizismoaren eta naturalismoaren arteko trantsizioan kokatzen da.

Kazetari eta egunkarien sortzaile eta editore ere izan zen. Norvegiako Arte Akademiako irakasle eta zuzendari izan zen 1909 eta 1925 bitartean.

## Iruditegia 

Christian Krohg av Oda Lasson Krohg OB.01508.jpg|thumb|250 px|Christian Kroghen erretratua, Oda Kroghek egina  (c. 1903)
Christian Krohg-Selvportrett i kurvstol 1917.jpg|thumb|250 px|Autorretratua (1917)
Gerhard Munthe (1849).jpg|*Gerhard Munthe margolaria*
Christian Krohg - Portrait of the Painter Oda Krohg, b. Lasson - Google Art Project.jpg|*Oda Krohg* (1888)
File:Christian Krohg - self-portrait (1912).jpg|*Selvportrett med staffeli* (Autorretratua astoarekin. 1912)
Christian Krohg - Albertine to see the Police Surgeon - Google Art Project.jpg|*Albertine i politilægens venteværelse* (Albertine poliziaren medikuaren itxarongelan, 1885–87)
Christian Krohg-Sovende mor med barn 1883.jpg|*Sovende mor med barn* (Ama semearekin lo. 1883)
Christian Krohg - Braiding her Hair - Google Art Project.jpg|*Håret flettes* (Txirikordak egiten. 1882)
Christian Krohg - Tired - Google Art Project.jpg|*Trett* (Nekatuta. 1885)
Christian Krohg - Leiv Eirikson discovering America - Google Art Project.jpg|*Leiv Eriksson oppdager Amerika* (Leif Erikssonek Amerika aurkitu du. 1893)
Christian Krohg - Babord litt.jpg|*Babord litt* (Ababor. 1879) 
Christian Krohg - Silda Kommer - IMG 9340.jpg|*Silda Kommer* (Sardinzarrak iristen dira) 
Krohg-17.mai.1893.jpg|*Norvegiako Konstituzioaren Eguna (1893ko maiatzaren 17a)*

## Kanpo estekak
Garçon !

***Garçon !*** 1983ko Claude Sautet frantziar zinema zuzendariaren film komikoa da.

## Argumentua 
Alex, 60 urte inguruko gizona, Parisko *brasserie* handi baten arduraduna da. Jatetxetik sukaldeetara eta lagun eta bezeroen artean egiten dituen joan-etorri etengabeetan, Alexek esna egiten du amets. Egun batean 17 urte lehenago ezagutu zuen Clairerekin egingo du topo.

## Aktoreak 
## Erreferentziak 
## Kanpo estekak
Mercedes Lorenzo

**Mercedes Lorenzo Souto** edo **Sauto** idatzizko testu batzuen arabera (Lugo, 1915eko abenduaren 15a - Arrasate, Gipuzkoa, 1996ko urtarrilaren 23a), egunero Bilboko Arrikibar plazako jarleku berean jezartzen zen emakumea izan zen, amorantearen esperoan ziotenez, eta "La loca de Arrikibar"*, Arrikibarreko zoroa eta "La eterna enamorada", Betiereko maitemindua bezala ezagutzen zutena.

## Biografia 
Jose eta Salvadoraren alaba, Lugon jaio zen eta gerora Bilbora joan zen bizi izatera. Bulego baten lan egiten zuen, Martini&Rossi vermut-aren ekoizleek Urkixo Zumardian zuten hartan. Kale bereko dendari bat ezagutu eta elkar maitemindu ziren. Baina ezkontzeko bidean zeudela, senargaiak harremana eten eta beste emakume batekin ezkondu zen. Mercedesek ezin izan zuen egoera berria gainditu.

Arrikibar parkeko jarleku bat bere egin zuen eta egunero-egunero hantxe jartzeko ohitura hartu zuen, senargai ohiaren denda ikusteko moduko lekuan eta bide batez, zeinek esan, gizonak berak ikusi eta ahaztu ez dezan tokian. Eguna joan eguna etorri, urtea joan urtea etorri, leku berean topatzen zuten bertatik pasatzen zirenek, kale egin barik jarleku berean, buruan kapela estranbotikoak jantzita eta eskuetan beti artilezko zeozer egiten, Penelope modernoa bihurtuta, zain. Txoriek lagun egiten zioten eta jaten ematen zien berak.

Bilbon bere entzutea zabalduaz joan zen eta jendeak maitasunez zoratu zela adieraziz, *Arrikibarko zoroa* deitzen zion. Buruko apaingarri koloretsu eta deigarrioi erreparatuta, *Kapeladun zoroa* deitzen zionik ere bazen. Aurpegi gozo eta irribarretsuko emakume ezohikoa, denboraren poderioz gero eta narrasago, gero eta desorekatuago ikusten zuten egunero bere atalaia ondotik pasatzen zirenek. Ospitale psikiatriko batera eraman zuten, eta gero beste batera eta hirugarren batera ere, 80 urte bete berritan 1996ko urtarrilean hil zen arte. Arrasaten zendu zen arren, bere heriotza-agiriak jasotzen duen arabera Derioko kanposantuan izan zen hilobiratua 

## Abestia 
Uste denez, Mocedades musika taldeak 1981 urtean plazaratu zuen *Le llamaban loca* abestia Mercedesen maitasun maiteminean inspiratu zen. Jose Luis Perales musikariak idatzi zuen eta honek benetako istorio baten oinarrituta zegoela aditzera eman zuen, alargundutako emakume batena hain zuzen, baina Arrikibarrekoa ez zela guztiz argitu barik. Haren baten Mocedadesen ahotsean ezagutzera eman zelako eta hauek ere bilbotarrak zirelako, herriaren imajinarioak beti lotu zuen bilbotarturiko andratxu bitxi honekin. Izan kantuaren hedapenagatik, izan istorioaren erromantizismoagatik, Mercedes betiko lotuta geratu da Mocedadesen abestiarekin eta baita goiz zein arratsaldeetako bizileku bihurtu zuen Arrikibar plazarekin. 
* Bilboko pertsonai ospetsu eta bitxien zerrendetan dator,  hainbat artikulu eta liburutan emanez bere berri

## Erreferentziak 
## Ikus, gainera 
* Mocedadesen *Le lllamaban loca'' abestia

## Kanpo estekak
Quelques jours avec moi

***Quelques jours avec moi*** 1988ko Claude Sautet frantziar zinema zuzendariaren komedia dramatikoa da.

## Argumentua 
Familia aberatseko Martial ez dago gustura bere buruarekin. Supermerkatu-kate bateko zuzendari nagusia, aukera profesional bat aprobetxatuko du erritmoa jaisteko. Limogesera joango da bizitzera eta bertako burgesiaren bizitza eta neska baten (Francine) bihotza aztoratuko ditu, berekin egun batzuk igarotzea proposatuko baitio.

## Aktoreak 
## Erreferentziak 
## Kanpo estekak
Classe tous risques (filma)

***Classe tous risques*** 1960ko Claude Sautet frantziar zinema zuzendariaren polizia-filma da.

## Argumentua 
Abel Davos *in abstentia* heriotza-zigorrera zigortutako gansterrak Italiara alde egingo du. Bertan plan bat prestatu eta Frantziara itzuliko da.

## Aktoreak 
## Kanpo estekak
Marasmio mordoskatu

**Marasmio mordoskatua** (*Gymnopus confluens*) *Omphalotaceae* familiako onddo espezie bat da. Oina baztertu egin behar da, haritsua eta zapore desatseginekoa delako. Kapelak, aldiz, almendra garratzen usain atsegina du. Propietate antizitotoxikoak ditu, kimioterapian erabiltzen da, baita infusioan ere.

Sinonimoak: *Collybia confluens*, *Marasmius confluens*.

## Deskribapena 
**Kapela:** 1,5 eta 5 cm arteko diametrokoa, ganbil-kanpai itxurakoa, gero ganbil-laua eta batzuetan titi apur batekin. Ertz zorrotza, laua, izurtua eta helduaroan pixka bat pitzatua. Azal leuna, zeta antzekoa, erradialki zuntz finekin; beix koloretik beix arrosara doana edo krema zurbil kolorekoa.
thumb|Marasmio mordoskatuak
**Orriak:** Oso estu, adnatetatik sublibreetara; zurixkak, gero krema-arrosa, zurbil kolorekoak zahartzean, ertz ziliatuak eta ile marjinalekin.
thumb|Marasmio mordoskatua azpitik
**Hanka:** 4 -8 (10) x 0,3 - 0,8 cm-koa, luzetara ildaskatua, barnehutsa, lerdena, haritsua eta zilindrikoa edo konprimitua; kapela baino ilunagoa, okre-gorrixkakoa eta pruina zuri-lila kolorekoz estalia, nabarmenagoa oinarrian eta beste ale batzuekin elkartuta egoten da.

**Haragia:** Urria, larrukara, urtsua eta kolore zurixka-grisaxkakoa; usain atseginekoa eta zapore gozokoa.

**Etimologia:** *Collybia* antzinako grekotik dator, eta txanpona esan nahi du. Perretxikoaren formagatik. *Confluens* epitetoa berriz latinetik dator, bat egiten, esan nahi duen "confluens" hitzetik. Oinak elkartzen direlako, hau da, soropildua.

## Jangarritasuna 
Sukaldaritzarako interesik gabeko espeziea.

### Nahasketa arriskua 
*Marasmius wynnei* delakoarekin nahas daiteke, hanka zurixka du honek.

## Sasoia eta lekua 
Hostozabal basoetan hazten da, batez ere pagadietan eta, inoiz, koniferoetan.

### Banaketa eremua 
Kanada, Alaska, Ameriketako Estatu Batuak, Mexiko, Costa Rica, Kolonbia, Puerto Rico, Europa, Errusia, Himalaiako eskualdea, Ipar Korea, Hego Korea, Japonia, Txina, Taiwan, Australia, Ruanda.

## Galeria 

Fitxategi:Gymnopus confluens zaharrak.jpg|Gymnopus confluens zaharrak
Fitxategi:Marasmio mordoskatu zaharrak.jpg|Marasmio mordoskatu zaharrak
Fitxategi:Marasmio mordoskatu zaharrak azpitik.jpg|Marasmio mordoskatu zaharrak azpitik

## Erreferentziak 
## Kanpo estekak
Mo Huilan

**Mo Huilan** (Guilin, Guanxi; 1979) gimnasta artistiko txinatarra da, 1995ean munduko txapelduna, habe edo oreka-barrako proban.

## Kirolari ibilbidea 
### 1995 
1995ean Sabaien (Japonia) izan zen Munduko Txapelketan, hiru domina lortu zituen: urrea oreka-barran, Dominique Moceanu estatubatuarraren eta Lilia Podkopayeva ukrainarraren aurretik, biak ala biak brontzean berdinduak. Zilarra asimetrikoetan  Svetlana Khorkina errusiarraren atzetik eta Lilia Podkopayeva ukrainarrarekin berdinduta. Zilarra taldekakoan, Errumaniaren ondoren eta Estatu Batuen aurretik. Taldekideak: Mao Yanling, Meng Fei, Qiao Ya, Liu Xuan, Ye Linlin eta Ji Liya izan ziren.

### 1996 
Atlantatik (Estatu Batuak) Olinpiar Jokoetan, 1996an, zilarra lortu zuen zaldi-jauzian, Simona Amanar errumaniarraren ondoren eta Gina Gogean errumaniarraren (brontzea) aurrean.

### 1997 
1997an Lausanan (Suitza) egindako Munduko Txapelketan, taldeen arteko lehiaketan —Errumania eta Errusiaren atzetik—, brontzezko domina lortu zuen. Taldekideak Liu Xuan, Kui Yuanyuan, Duan Zhou, Meng Fei eta Bi Wenjing izan ziren.

## Erreferentziak
Lea Massari

**Lea Massari** (Erroma, 1933ko ekainaren 30a - *ibidem*, 2025eko ekainaren 23a) Italiako aktorea izan zen. Bi rolengatik ospetsu bilakatu zen: Anna, Michelangelo Antonioni zuzendariaren ''L'avventura* (1960) filmean desagertutako neska, eta Clara, Louis Malleren *Le Souffle au cœur'' (1971) filmean Laurent (Benoît Ferreux) izeneko 14 urteko mutil goiztiar baten ama.

## Filmografia hautatua 
## Kanpo estekak
Ibon Ruiz

**Ibon Ruiz Sedano** (Gasteiz,  - ) arabar txirrindularia da. 2020z geroztik txirrindulari profesionala da eta ez du garaipenik lortu.

## Palmaresa 
**2017**
* 2. Gipuzkoako Itzulian (junior)
**2018**
* Zamorako Itzuliko etapa 1
* Laudio Saria
* 2. Trofeo San Antonion
**2019**
* Txuma Memoriala
* Bizkaia Saria
* 3. Zamorako Udala Sari Nagusian
**2021**
* Valentziako Erkidegoko Itzuliko Mendiko sailkapena
**2023**
* 7. Alentejoko Itzulian
**2024**
* Asturiasko Itzuliko Mendiko sailkapena
* 7. Langkawiko Tourrean
**2025**
* 3. Clásica Jaénen
* 9. Route d'Occitanien
* 10. Turkiako Itzulian

## Emaitzak lasterketa nagusietan
### Itzuli Handiak
### Beste Itzuliak 
## Taldeak 
* Lizarte (2018-2019)
* Kern Pharma (2020-)

## Erreferentziak 
## Kanpo estekak 
*
Agustín Pérez Soriano

**Agustín Pérez Soriano** (Valtierra, 1846ko abuztuaren 28a - Madril, 1907ko otsailaren 27a) nafar musikagilea izan zen.

## Biografia 
Musikari ospetsu baten semea, bere aita -organista eta gitarrista- bere lehen maisua izan zen, gero Iruñeko Seminarioan sartu zen elizako ikasketak jarraitzeko, baina ez zuen amaitu.

Madrilgo Kontserbatorioan bere musika-ezagutzak hobetu ondoren, Zaragozan finkatu zen, eta bertan musika lantzeko eta irakasteko hainbat elkarte sortu zituen, hala nola, Sociedad de Cuartetos eta Musika Eskola.

Folklorean ere aritu zen, artikuluak idazten eta hitzaldiak ematen. 1900eko urriaren 12an estreinatutako *El guitarrico* zarzuelagatik gogoratzen dute.

## Kanpo estekak
Sylva Koscina

**Sylva Koscina** ( ahoskatua; ,  ahoskatua, jaioa; Zagreb, Jugoslaviako Erresuma, 1933ko abuztuaren 22a - Erroma, 1994ko abenduaren 26a) italiar aktorea izan zen. «Peplum» filmetan egindako lanengatik ezaguna, Steve Reevesekin askotan lan egin zuten baina baita Paul Newman edo Kirk Douglas bezalako aktoreekin ere.

## Biografia 
Aita greziarra eta ama poloniarra izanik, Italiara joan zen Bigarren Mundu Gerran eta fisika ikasi zuen Napoliko Unibertsitatean. Hala ere, bere fisikoari esker, laster hasi zuen modelo ibilbidea, eta 22 urterekin zineman debuta egin zuen Camillo Mastrocinqueren Siamo uomini o caporali? (1955) filmean. Bere dotoreziak pantailan mugitzean, modaren munduan izan zituen hastapenak erakusten zituen, eta bere itxura aristokratikoarekin komedia eta «Peplum» filmetan (*Le fatiche di Ercole* edota *Ercole e la regina di Lidia* bezalakoak) ezagun bilakatu zen. 1960ko hamarkadaren amaieran Hollywoodera egin zuen jauzi, eta han Playboy aldizkarirako posatu zuen lehen italiarra izan zen. Italiara itzuli zenean, zine erotiko eta destapean murgildu zen. Bere azken filmak askotan pobreak izan ziren, eta bere parte.hartze gehienak izar gonbidatu moduan izan ziren.

Bere megalomania ospetsua izan zen, zeinak hirugarren pertsonak bere buruaz hitz egitean erabiltzera eramaten baitzuen. Ogasunaren ikerketagatik etxe erosiberri bat saldu behar izan zuen eta Veneziako Mostran pelikularik gabe aurkeztu zen, «Enbaxadore irribarretsu» gisa bakarrik.

Cinecittà eta Hollywoodeko urrezko urteetan erromantze asko izan zituela diote. Garai hartako tabloideek Paul Newman, Jean Paul Belmondo, Alberto Sordi, Nino Manfredi, Bob Kennedyrekin saiakerak edo Josip Broz Tito politikari jugoslaviarra bezalako izenak aipatu zituzten, azkenak «gure Sylva txikia» deitzen omen zion. Hala ere, Mexikon ezkondu zen bakarrik: Raymond Castelli ekoizlearekin, denboraldi batez bigamiaz errudun deklaratu zutena.

61 urte zituela hil zen 1994ko abenduaren 26an, Erromako klinika batean, bularreko minbiziak jota.

## Filmografia hautatua 
* 1956: *Michel Strogoff*
* 1958: *Le fatiche di Ercole*
* 1959: *Ercole e la regina di Lidia*
* 1959: *La cambiale*
* 1960: *Il vigile*
* 1962: *La congiura dei dieci*
* 1962: *Le Masque de fer*
* 1963: *Judex*
* 1963:  *From Russia with Love*
* 1963: *Il giorno più corto*
* 1965: *That Man in Istanbul*
* 1965: *Giulietta degli spiriti*
* 1965: ''L'arme á gauche*
* 1968  *Justine, ovvero le disavventure della virtù*
* 1968: *The Secret War of Harry Frigg*
* 1968: *A Lovely Way to Die*
* 1969: *Vedo nudo*
* 1969: *Bitka na Neretvi*
* 1970: *Ninì Tirabusciò, la donna che inventò la mossa*
* 1971: *No desearás la mujer del vecino*
* 1973: *Lisa e il diavolo*
* 1981: *Asso

## Erreferentziak 
## Kanpo estekak
José Manuel Santisteban

**José Manuel Santisteban González** (Barakaldo, Bizkaia, 1967ko irailaren 27a - ) bizkaitar futbolari ohia da, atezain lanetan aritzen zena. Futbola utzi ondoren, atezain-entrenatzaile moduan aritu zen, tartean Real Valladoliden.

## Jokalari Ibilbidea 
*2024ko Maiatzak 31n eguneratua. Datu ofizialak.*

## Erreferentziak 
## Kanpo estekak 
*  José Manuel Santisteban Athletic Clubaren webgunean
Les Choses de la vie

***Les Choses de la vie*** 1970eko Claude Sautet frantziar zinema zuzendariaren film dramatikoa da.

## Argumentua 
Pierre arkitektoak trafiko-istripu bat izan du. Ziztu bizian irten da ibilgailutik, eta, ia konorterik gabe eta errepidearen ondoan dagoela, iraganean bizitakoa gogoratzen du: Hélène –utzi nahi zuen neska gazte bat–, Catherine –emazte ohia– eta bere semea.

## Aktoreak 
## Erreferentziak 
## Kanpo estekak
Klitozibe zolalodi

**Klitozibe zolalodia** (*Clitocybe clavipes*) *Tricholomataceae* familiako onddo espezie bat da. Jan daiteke, baina edari alkoholdunekin batera janez gero, *Coprinus atramentarius* delakoak sortzen duen sindrome toxiko bera eragin dezake.

## Deskribapena 
**Kapela:** 4 eta 6 cm arteko diametrokoa, mamitsua; gris iluna, ertza argiagoa du, ia zuria, orritxoek markatuta; ganbila, gero laua, sarritan titi batekin; zahartzean, erdigunean harrotu egiten da. Gainazal leuna, eguraldi hezean, zeta antzekoa, lehorra dagoenean.

**Orriak:** Kremak edo horixkak, estu, orritxo askorekin, nahiko lodiak, estuak eta oso dekurrenteak.

Orri dekurrenteak: Hanka ukitzeaz gain beherantz jarraitzen duten orriak.

**Hanka:** 4 - 7 x 0,5 - 0,8 cm-koa, kapelaren kolorekoa, borra formakoa, biguna, harroa, mizelio zuriaren hondarrak izaten ditu oinarrian. 

**Haragia:** Harroa, biguna, samurra; zurixka, orri krema-horiekin kontrastea egiten duena. Eguraldi hezean  kotoiaren antzera hezetasuna xurgatu egiten du, eta estutzean ura botatzen du.

**Etimologia:** *Clitocybe* hitza grekotik dator, burua esan nahi du, kapelaren formagatik. *Clavipes* epitetoa berriz latinetik dator, oina borra itxuran esan nahi duen "clavipes" hitzetik. Oinaren formagatik.

## Jangarritasuna 
Jangarria, baina sukaldaritzarako balio gutxikoa. Haragi harroegia eta txepela.

### Nahasketa arriskua 
*Clitocybe gibba* eta *Lepista nebularis* delakoekin.

## Sasoia eta lekua 
Udan eta udazkenean, erretxinadun basoetan eta hostogalkorretan.

### Banaketa eremua 
Kanada, Alaska, Ameriketako Estatu Batuak, Mexiko, Groenlandia, Islandia, Europa, Errusia, Hego Korea, Japonia eta Txina.

## Galeria 

Fitxategi:Clitocybe clavipes 1.jpg
Fitxategi:Clitocybe clavipes 2.jpg
Fitxategi:Clitocybe clavipes 3.jpg
Fitxategi:Clitocybe clavipes 4.jpg

## Erreferentziak 
## Kanpo estekak
Basoetako klitozibe zuri

**Basoetako klitozibe zuria** (*Clitocybe phyllophila*) *Tricholomataceae* familiako onddo espezie bat da. Oso toxikoa, muskarina du, eta arazo gastroenterokolitiko larriak eta nerbio sisteman eragiten du (atropinarekin tratatu behar da).

Sinonimoak: *Agaricus hydrogrammus*, *Omphalia phyllophila*, *Lepista phyllophila*.

## Deskribapena 
**Kapela:** 5 eta 12 cm arteko diametroko, lehenbizi ganbila, berehala laua, gero hondoratua, pruina zurixka batek estaltzen du, eta krema-okre koloreko busti eremuak ikusten dira.

**Orriak:** Zurixkak, haragi koloreko tonuekin; Itsatsitik dekurrente samarrerakoak.

Orri dekurrenteak: Hanka ukitzeaz gain beherantz jarraitzen duten orriak.

**Hanka:** 6 - 9 x 0,5 - 1,5 cm-koa, zuria edo zuri grisaxka.

**Haragia:** Usain meleka du, aromatikoa. Zapore mingotsa edo pikantea du *amara* aldaerak.

**Etimologia:** *Clitocybe* hitza grekotik dator, burua, esan nahi du, kapelaren formagatik. *Phyllophila* epitetoa grekotik dator, egurra esan nahi duen "phyllon" hitzetik eta nagusia esan nahi duen "phyleo" hitzetik. Bere habitatarengatik.

## Toxikotasuna 
Oso toxikoa eta zapore onekoa.

### Nahasketa arriskua 
*Clitocybe phyllophila var. pseudonebularis* aldaerak *Lepista nebularis* baten itxura du, zurixka (baita usain berekoa ere), baina espora desberdinekin.

## Sasoia eta lekua 
Udazkenean, hainbat baso motatan.

### Banaketa eremua 
Kanada, Alaska, Ameriketako Estatu Batuak, Groenlandia, Islandia, Europa, Errusia, Kaukasia, Australia, Hegoafrika.

## Erreferentziak 
## Kanpo estekak
Emilio Silva

**Emilio Silva Barrera** (Elizondo, 1965eko azaroaren 9a) nafar soziologo eta kazetaria da, oroimen historikoa berreskuratzeko aktibista dena. Asociación para la Recuperación de la Memoria Histórica elkartearen sortzaileetako bat da.

## Lanak 
* 2003 – *Las fosas de Franco. Los republicanos que el dictador dejó en las cunetas.* Santiago Macíasekin batera. Temas de Hoy. Madril. . 
*2004 – *La memoria de los olvidados: un debate sobre el silencio de la represión franquista.* Asunción Álvarez, Javier Castán eta Pancho Salvadorrekin batera. Ámbito Ediciones. .
*2005 – *Las fosas de Franco: La historia de los republicanos que Garzón quiere desenterrar.* Santiago Macíasekin batera. Temas de Hoy. Bartzelona. .
*2006 – *Las fosas de Franco. Crónica de un desagravio.* Temas de Hoy. Bartelona. . 
*2015 – Políticas de memoria y construcción de ciudadanía: contribuciones al congreso de La Granja de San Ildefonso, julio de 2008. Ariel Jerezekin batera. Postmetrópolis Editorial. Madril. . 
* 2020 – *Agujeros en el silencio: renglones de memoria contra la impunidad del franquismo 2000-2020.* Postmetrópolis Editorial. .

## Kanpo estekak
Anis-klitozibe berde

**Anis-klitozibe berdea** (*Clitocybe odora*) *Tricholomataceae* familiako onddo espezie bat da. Ez da gomendagarria sukaldaritzarako, zapore bizia baitu.

Sinonimoak: *Agaricus moschatus*, *Agaricus anisatus*, *Agaricus aerugineus*, *Agaricus fragrans*, *Gymnopus odorus*, *Agaricus euosmus*, *Gymnopus anisatus*, *Agaricus connexus*, *Clitocybe connexa*, *Omphalina viridis*, *Agaricus dulcidulus*, *Clitocybe dulcidula*, *Lepista odora*, *Rubeolarius odorus*. 

## Deskribapena 
**Kapela:** Ez oso mamitsua, 3 eta 7 cm arteko diametrokoa. Lehenengo kanpai itxurakoa da, gero ganbila eta ondoren laua eta erdian hondoratua, ertz izurtuarekin. Berde-grisaxka kolorekoa edo urdin-berdexka, zahartzean koloregabetu egiten da.

**Orriak:** Itsatsiak edo zertxobait dekurrenteak, ez oso estu, gris-berdexka zurbil kolorekoak, kapelaren kolorea baino argiagoa.

Orri dekurrenteak: Hanka ukitzeaz gain, beherantz jarraitzen duten orriak.

**Hanka:** Kapelaren kolore berekoa edo zertxobait zurbilagoa. 4 - 8 x 0,5 - 1 cm-koa, zilindrikoa, haritsua eta leuna. Oinarrian mizelioaren hondarrak ikus daitezke maiz.

**Haragia:** Zurixka edo zertxobait berdexka, zapore gozokoa eta anis usain handikoa.

**Etimologia:** Clitocybe hitza grekotik dator, burua esan nahi du, kapelaren formagatik. Odora epitetoa latinetik dator, usaintsua esan nahi duen "odorus" hitzetik. Bere lurrin eta usain sendoagatik.

## Jangarritasuna 
Oso aromatikoa, baina ez oso preziatua. Onak dira 2 edo 3 ale arrautza nahaskian beste perretxiko batzuekin nahasteko.

### Nahasketa arriskua 
Oso bereizgarria da bere anis usain handia. Kolore argiko aleak *Clitocybe suaveolens* delakoarekin nahas daitezke, hau txikiagoa da, ertza pixka bat ildaskatua du eta anisaren usaina ere badu.

## Sasoia eta lekua 
Udan eta udazkenean ohikoa da koniferoetan eta hostozabaletan, baina ez da oso ugaria izaten.

### Banaketa eremua 
Kanada, Alaska, Ameriketako Estatu Batuak, Mexiko, Jamaika, Peru, Brasil, Islandia, Europa, Errusia, Kaukasia, Himalaiako eremua, Hego Korea, Japonia, Australia, Zeelanda Berria.

## Galeria 

Fitxategi:Clitocybe odora bat.jpg
Fitxategi:Clitocybe odora 2.jpg
Fitxategi:Clitocybe odora 3.jpg

## Erreferentziak 
## Kanpo estekak
Chantal Gorostegi

**Chantal Gorostegi** (Baiona,  - ) lapurtar txirrindulari ohia da.

## Palmaresa 
***1987**
** Fleche Gasconne
***1988**
** Fleche Gasconne
** Tour de Tarn-et-Garonne: 3. etapa
***1989**
** Fleche Gasconne
** Fleche Gasconne: 2 etapa
***1991**
** Fleche Gasconne: 2. etapa
***1994**
** Frantziako Emakumezkoen Errepide Txapelketa
** Route du Muscadet
** Challenge Alavesa
** Anneville-sur-Scie: 1. etapa
***1995**
** Tour de la Haute-Vienne: 3. etapa
***1996**
** Tour de la Drôme: 2 etapa
***1997**
** Fleche Gasconne: 1. etapa
** Tour de la Haute-Vienne: 2. etapa
***2000**
** Tour de Charente-Maritime: 1. etapa

## Kanpo estekak 
*
Errotari faltsu

**Errotari faltsua** (*Clitocybe dealbata*) *Tricholomataceae* familiako onddo espezie bat da. Jan eta 4 ordu igaro baino lehen, sindrome muskarinikoa sortzen du. *Clitocybe* zuri ugarietako bat da. Denak toxikoak.

Sinonimoak: *Agaricus agrestis*, *Agaricus michelianus*, *Agaricus hololeucus subsp.* epichizus*, *Agaricus dealbatus var. d agrestis*, *Agaricus leucostigma*, *Collybia micheliana*, *Omphalia dealbata*, *Agaricus epichizus*, *Mycena micheliana*, *Clitocybe rivulosa var. dealbata*.

## Deskribapena 
**Kapela:** 1,5 eta 4 cm arteko diametrokoa, hasieran ganbil-laua, gero erdian hondoratua edo pixka bat inbutu itxuran. Ertz izurtua, irregularki krenulatua, gaztetan konbolutua eta zahartzean kurbatua. Azala itsatsia, pruinaduna gaztetan eta gero satinatua eta zetaduna; zuritik zuri-kremara doana, eta, gero, krema zikin kolorekoa.

**Orriak:** Estu, estuak, desberdinak, okertuta, adnatatik subdekurrenteetara eta zuritik zuri krema zikinera doan kolorekoak.

**Hanka:** 1,5 - 4 x 0,3 - 0,6 cm-koa, zilindrikoa, luzetara fibrilosoa, gogorra, pixka bat elastikoa eta batzuetan kurbatua; kapelaren kolorekoa edo pixka bat arrosa-okre kolorekoagoa.

**Haragia:** Zuria, mehea, elastikoa eta oinekoa haritsua; irin usain espermatikoarekin eta zapore gozoarekin.

**Etimologia:** *Clitocybe* hitza grekotik dator, burua esan nahi du, kapelaren formagatik. *Dealbata* epitetoa berriz latinetik dator, zuritua esan nahi duen "dealbatus" hitzetik. Bere koloreagatik.

## Toxikotasuna 
Muskarina ugari duen espezie toxikoa da.

### Nahasketa arriskua 
*Clitocybe cerussata*, *Clitocybe rivulosa* eta hostozabalen humusean agertzen den *Clitocybe phyllophila* eta *Clitopilus prunulus* delakoekin nahas daiteke.

## Sasoia eta lekua 
Taldeak osatuz hazten den espezie arrunta da. Oro har, belardietan, larreetan eta basoen ertzetan agertzen da.

### Banaketa eremua 
Kanada, Alaska, Ameriketako Estatu Batuak, Islandia, Europa, Errusia, Israel, Australia, Zeelanda Berria.

## Erreferentziak 
## Kanpo estekak
Artzain-neska bat bere artaldearekin

***Artzain-neska bat bere artaldearekin*** (frantsesez *Bergère avec son troupeau*) Jean F. Millet margolari frantsesaren bi margolan dira, 1860an eta 1863an hurrenez-hurren eginak. Lana errealismoan kokatzen da. Gaur egun marrazkia Mexiko Hiriko Soumaya museoan erakusten da eta margolana Parisko Orsay museoan. Bi kasuetan, margolariak sentimentalismoaren gaiari jarraitzen dio emakume baserritar baten irudia bere ardi artaldearekin, bi era ezberdin tratatuta.

## Marrazkia 
Ikatz-marrazki teknika erabiliz egina, 1960an, Mexiko Hiriaren Soumaya museoan ikus daiteke. Lana delikatua da eta bere artaldea zaintzen duen emakume baten hauskortasuna gogora ekartzen du. Marrazki hau Alfred Sensier arte kritikariarentzat egin zen, zeinak artistari lagundu zion bere ibilbidean zehar, eta batez ere 1859. urtearen ondoren, Milletek *Le Bûcheron et la mort* lanaren kritika txarren ondorioz krisi emozional bat bizi izan zuenean.

## Margolana 
Mihise gaineko olio-pintura (1863), Parisen gordetzen da, Orsay Museoan. Lasaitasun eta harmonia sentimenduak ditu ezaugarri. Eszena miresgarria da bere zehaztasunean eta malenkoniaz. Olio hau ikatz-marrazkiaren emaitza litekeena da, Sensierrek 1862an ardi artaldea zuen emakumearen gaiak "burua hartu zuela" aipatu zuen. Milleten pozerako, margolanak gogo handiz hartu zuen publikoak 1864ko Salonean. Milleten lan asko bezala, hau bilduma nazionaletan sartu zen 1909an, Alfred Chaucharden, *Grands Magasins du Louvre*ko zuzendariaren legatuari esker.

## Erreferentziak 
## Kanpo estekak 
* :Margolanaren fitxa Orsay museoan.
Klondike (Yukon)

thumb|Hunker Creek Harana, Klondike
**Klondike**, Kanadako ipar-mendebaldean dagoen Yukon lurraldeko eskualde bat da, Klondike ibaiaren inguruan hedatzen da, Dawson City udalerriaren ekialdean Yukon ibaiarekin bat egiten duen ibai txikiagoa. AEBetako Alaska estatuaren mugatik hurbil dago.

1896-1899 artean Klondikeko urre sukarraren ondorioz ospea bereganatu zuen.
Blanquita Suárez

**Blanca "Blanquita" Suárez Zarza** (Donostia, 1894-1983) gipuzkoar aktore eta abeslaria izan zen. Vedette izandakoa, Picassoren zenbait oleotan modelo gisa aritu zen.

## Filmografia hautatua 
* *Aventura* (1942) 
* *Rojo y negro* ( 1942)
* *La Violetera* (1958)
* *La verdad* (1917)
* *La chica del gato* (1943)
* *Fútbol, amor y toros* (1929)
* *¡Che, qué loco!* (1953)
* *El Bandido generoso* (1954)
* *Fray Escoba* (1961)

## Kanpo estekak
Bideetako klitozibe zuri

**Bideetako klitozibe zuria** (*Clitocybe rivulosa*) *Tricholomataceae* familiako onddo espezie bat da. Muskarina toxinak ditu eta sindrome muskarinikoa eragiten du, oso toxikoa, baina ez da hilgarria izaten.

Sinonimoak: *Agaricus neptuneus*, *Agaricus rivulosus* (Basionimoa), *Agaricus cupula versicolor*, *Agaricus rivulosus var. neptuneus*, *Omphalia rivulosa*, *Clitocybe rivulosa var. neptunea*.

## Deskribapena 
**Kapela:** 2 eta 5 cm arteko diametrokoa. Zurixka kolorekoa, tonalitate gorrixka-arrosakarekin hainbat eremutan. Hasieran ganbil-laua, gero hondoratua edo inbutu itxuran. Ertz mehea, kurbatua, ondoren izurtua edo zimur gutxirekin.

**Orriak:** Estu samar, Itsatsi-dekurrenteak, zurixkak edo zertxobait haragi kolorekoak.

Orri dekurrenteak: Hanka ukitzeaz gain, beherantz jarraitzen duten orriak.

**Hanka:** Zurixka, gero zertxobait arrosakara zurbila. Trinkoa, zaila, batzuetan okertua eta, azkenik tomentosoa.

**Haragia:** Zuria edo, azalaren azpian, arrosa zurbilez pixka bat koloreztatua. Usain arina eta atsegina du, zaporea ere gozoa.

**Etimologia:** *Clitocybe* hitza grekotik dator, burua esan nahi du, kapelaren formagatik.

## Toxikotasuna 
Oso pozoitsua, baina ez hilgarria, *Amanita muscaria* delakoak eta *Inocybe* askok bezala, muskarina dauka.

### Nahasketa arriskua 
*Marasmius oreades*, koloreagatik, oinaren trinkotasunagatik eta orriak ez direlako dekurrenteak, erraz bereizten da. *Clitopilus prunulus* delakoarekin, perretxiko zuria, hauskorra, irin usain sendoarekin eta tamaina handiagokoa.

*Clitocybe dealbata* eta *Clitocybe cerussata*, biak ere toxikoak, oso hurbilekoak dira.

## Sasoia eta lekua 
Udan eta udazkenean, korroetan, toki zabaletako belarretan, Nahiko maiz agertzen da.

### Banaketa eremua 
Kanada, Alaska, Ameriketako Estatu Batuak, Mexiko, Brasil, Islandia, Kanariak, Svalbard, Europa, Errusia, Maroko, Australia, Zeelanda Berria, Zimbabwe.

## Galeria 

Fitxategi:Clitocybe rivulosa 1.jpg
Fitxategi:Clitocybe rivulosa 2.jpg
Fitxategi:Clitocybe rivulosa 3.jpg
Fitxategi:Clitocybe rivulosa 4.jpg
Fitxategi:Clitocybe rivulosa 5.jpg
Fitxategi:Clitocybe rivulosa 6.jpg
Fitxategi:Clitocybe rivulosa 7.jpg
Fitxategi:Clitocybe rivulosa 8.jpg
Fitxategi:Clitocybe rivulosa 9.jpg
Fitxategi:Clitocybe rivulosa 10.jpg
Fitxategi:Clitocybe rivulosa 11.jpg
Fitxategi:Clitocybe rivulosa 12.jpg

## Erreferentziak 
## Kanpo estekak
Kolibia marroi

**Kolibia marroia** (*Gymnopus fusipes*) *Omphalotaceae* familiako onddo espezie bat da. Ale gazteen kapelak bakarrik jaten dira, ireki baino lehen, gero, gogorra, astuna eta toxikoa ere bada.

Sinonimoa: *Collybia fusipes*.

## Deskribapena 
**Kapela:** 4 eta 10 cm arteko diametrokoa. Lehenik ganbila, gero zabaldu egiten da, askotan itxuragabea, irregularra. Azal leuna, ilegabea, batzuetan hondoratua, gorrixka-lehoi kolorekoa edo gamuza kolorekoa ilunagoa edo argiagoa.

**Orriak:** Itsatsiak, zabalak, zabal. Hasieran, kolore zurixkakoak edo zurbilak, gero arre-gorrixkaz zikinduak.

**Hanka:** Gogorra, zaila, lehenik betea, gero barnehutsa, ardatzaren formakoa, sustrai itxurako luzapen batez bukatuz; askotan belusatua, sakonki ildaskatua, kolore arre-gorrixka edo purpurakoa, argiagoa goialdean.

**Haragia:** Gogorra, elastikoa, larrukara, mehea, erresistentea, ez da erraz usteltzen.

**Etimologia:** *Collybia* terminoa antzinako grekotik dator, eta txanpona esan nahi du. Perretxikoaren formagatik. *Fusipes* epitetoa latinetik dator, "fusipes" hitzetik, ardatz itxurako oina esan nahi du.

## Jangarritasuna 
Ez da jangarria. Perretxiko gogor eta larrukara bat da, digestio arazoak eragin ditzakeena. Probatu nahi izanez gero, ale oso gazteen kapelak bakarrik kontsumitu.

### Nahasketa arriskua 
Zaila da nahastea. Antzeko ezaugarriak dituen *Collybia filamentosa* delakoarekin nahas daiteke, baina oinaren oinarria lodituta du eta konifera basoetan hazten da.

## Sasoia eta lekua 
Ohikoa udan, taldeka edo sortatan, hostoerorkorren enborren oinean, batez ere hariztietan, pagadietan eta gaztainondoetan.

### Banaketa eremua 
Kanada, Ameriketako Estatu Batuak, Mexiko, Europa, Errusia, Turkia, Pakistan, Australia eta Zeelanda Berria.

## Galeria 

Fitxategi:Gymnopus fusipes 1.jpg|alt=
Fitxategi:Gymnopus fusipes 2.jpg|alt=
Fitxategi:Gymnopus fusipes 3.jpg|alt=
Fitxategi:Gymnopus fusipes 4.jpg|alt=
Fitxategi:Gymnopus fusipes 5.jpg|alt=
Fitxategi:Gymnopus fusipes 6.jpg|alt=
Fitxategi:Gymnopus fusipes 7.jpg|alt=
Fitxategi:Gymnopus fusipes 8.jpg|alt=
Fitxategi:Gymnopus fusipes 9.jpg|alt=
Fitxategi:Gymnopus fusipes 10.jpg|alt=

## Erreferentziak 
## Kanpo estekak
Dawson City

**Dawson City**, ofizialki **City of Dawson**, Kanadako ipar-mendebaldeko Yukon lurraldean dagoen udalerri bat da. 1896-1899 arteko Klondikeko urre sukarraren ondorioz ezagun egin zen.

2016ko erroldaren arabera 1.376 biztanle zituen.

## Kanpo estekak
Benita Ganuza

**Benita Ganuza Muñoz**, ezaguna **"Elena Ódena"** ezizenez, (Donostia, Gipuzkoa, 1930 –  Madril, 1985eko azaroaren 10a) gipuzkoar ekintzailea, politikari komunista nabarmena izan zen. Gaztetan Espainiako Alderdi Komunistan sartu zen eta handik, 1964an, Espainiako Alderdi Komunista (marxista-leninista) alderdiaren sorreran parte hartu zuen. Erribisionismoaren kontrakoa, Frente Revolucionario Antifascista y Patriotan ere izan zen. Bere bizitza diktadura frankistaren aurkako borrokan eta printzipio marxista-leninisten defentsan eta hedapenean eman zuen, tesi errebisionisten aurrean.

## Bizitza eta militantzia 
Benita Ganuza Donostian jaio zen, burgesia erdi mailako dirudun familia batean, euskaldun eta palentziarraren alaba, Espainiako Bigarren Errepublika aldarrikatu bezperan. Francoren diktadura bete-betean zela, Erresuma Batura joan zen ikastera, 15 urterekin. Hortik antolatu eta zuzendu zuen Espainiako Gazteria Komunista, eta handik gutxira sartu zen Espainiako Alderdi Komunistako militantzian.

### Militantzia Espainiako Alderdi Komunistan (PCE) 
Berrogeiko hamarkadaren amaieran, Espainiako Alderdi Komunistan sartu zen, eta alderdian ardura postuak izan zituen emigrazio eta erbeste eremuan. Hirurogeiko hamarkadan, VI. Kongresuan adiskidetze nazionalaren alde alderdiak hartu zuen jarreraren ondoren, Benita Ganuzak, Raul Marcorekin eta zenbait burukiderekin batera, PCEren barruan borroka hasi zuen, beraiek *errebisionismo carrillista* deitzen zutenaren aurka. Horretarako, *La Chispa* izeneko egunkarian idazten hasi ziren, alderdiak markatutako eta Ganuzak antolatutako ildoari kontrajarrita.

### Espainiako Alderdi Komunistaren eraketa (marxista-leninista) 
1964an Espainiako Alderdi Komunista (marxista-leninista) sortu zen, PCE(m-l) izenez ere ezaguna, PCEren baitan bateraezinak ziren desadostasun ideologikoen ondorioz. PCEk (m-l) 1964ko abenduan zeuden talde marxista-leninistak bildu zituen. Sortu zenetik, Benita Ganuza alderdiko zuzendaritzako kidea izan zen. 1966an, Garcia Moya idazkari nagusia atxilotu ondoren, alderdiko idazkari nagusi aukeratu zuten, eta kargu hori behin eta berriz bete zuen, hil arte.

*Vanguardia Obrera* PCEko (m-l) organo zentraleko eta *Revolución Española* aldizkari teorikoko erredakzio batzordea zuzendu zuen. Modu aktibo eta zuzenean parte hartu zuen Fronte Iraultzaile Antifaxista eta Abertzalearen (FRAP) fundazioan, 1971ko hasieran, Julio Alvarez del Vayorekin batera.

Benita Ganuza 1985eko azaroaren 10ean hil zen, gaixotasun larri baten ondorioz. Madrilgo hilerri zibilean lurperatu zuten.

## Idazki politikoak 
Benita Ganuzak hainbat testu politiko idatzi zituen, eta horietan alderdi komunistako liberalismoa, marxismo-leninismoaren azterketa edo errebisionismoaren aurkako borroka gaiak jorratu zituen. 1986an, hil eta urtebetera, Vanguardia Obrera argitaletxeak bi liburukitan bildu eta *Escritos politicos* (Idatzi politikoak) izenburupean argitaratu zituen, Pierre Vilar historialari frantziarraren sarrera batekin eta Raúl Marco bere kidearen aurkezpen batekin.

## Erreferentziak 
## Kanpo estekak
Pierre-Étienne Flandin

**Pierre-Étienne Flandin** (Paris, 1889ko apirilaren 12a - Saint-Jean-Cap-Ferrat, 1958ko ekainaren 13a) frantziar politikaria izan zen. Frantziako lehen ministroa izan zen 1934ko azarotik 1935eko maiatzera. Gainera, Vichyko Erregimeneko lehen ministroa izan zen 1940ko abendutik 1941eko otsailera.

Pilotu militarra izan zen Lehen Mundu Gerran. Aliantza Demokratiko Errepublikarra alderdi kontserbadoreko kidea izan zen eta ministro (Merkataritza, Finantzak, Industria, Obra Publikoak) izan zen gerren arteko zenbait gobernutan.

1934ko azaroan izendatu zuten lehen ministro. Akordio Franko-Italiarra, Stresako Frontea eta Itun Franko-Sobietarra negoziatu zituen. 1935eko otsailean Fernand Bouissonek ordezkatu zuen karguan.

Flandin Kanpo Arazoetako ministroa zen Alemaniak Renania hartu zuenean 1936an eta Municheko Krisian baretzearen aldekoa izan zen. Philippe Pétainek 1940ko abenduan izendatu zuen lehen ministro Pierre Lavalen ordez, baina Alemaniak ez zuen izendapena onartu. 1941eko otsailean utzi zuen kargua, Aljerrera joan eta 1943ko abenduan atxilotu zuten. 26 hilabete eman zituen espetxean, eta 1946an askatu zuten.

## Kanpo estekak
13 Going on 30

***13 Going on 30*** edo ***Suddenly 30***, 2004ko Gary Winick estatubatuarrak zuzendutako fantasia eta amodiozko komedia film bat da. Jennifer Garner, Mark Ruffalo, Judy Greer eta Andy Serkis aktoreek antzeztu zuten.

## Argumentua 
1987, Jenna Rink (Christa B. Allen) neska nerabeak bere hamairugarren urtebetetzean nahi duen gauza bakarra ederra izan eta denek onartua izatea da. Eskolako mutil gayenaren aurrean izandako bixipen umiliagarri baten ondoren, Jennak bizitza berri bat izatea desiatzen du. Mirariz, bere desioa bete egingo da, eta 30 urteko emakumea (Jennifer Garner) dela esnatuko da.

## Aktoreak 
* Jennifer Garner: Jenna Rink
** Christa B. Allen: Jenna Rink nerabea
* Mark Ruffalo: Matt Flamhaff
**Sean Marquette: Matt Flamhaff nerabea
* Judy Greer: Lucy "Tom-Tom" Wyman
** Alexandra Kyle: Lucy Wyman nerabea
* Andy Serkis: Richard Kneeland
* Kathy Baker: Beverly Rink
* Phil Reeves: Wayne Rink
* Lynn Collins: Wendy
* Susan Egan: Tracy Hansen
* Samuel Ball: Alex Carlson
* Marcia DeBonis: Arlene
* Kiersten Warren: Trish Sackett
* Ashley Benson as Six Chick
* Brittany Curran as Six Chick
* Brie Larson: Six Chick
* Megan Lusk: Six Chick
* Julia Rotherham: Six Chick
* Renee Olstead: Becky
* Gia Mantegna: Gina
* Alex Black: Chris Grandy

## Kanpo estekak 
* IMDBko fitxa irakurgai
Coruñako Diputazioaren Bandera

**Coruñako Diputazioaren Bandera** () Coruñako probintziako arraun taldeek jokatzen duten estropada da, probintziako txapelduna izendatzen duena. Urtero aldatzen da estropadaren egoitza.

## Gizonezkoak 
### Palmaresa 
### Garaipenak 
## Emakumezkoak 
### Palmaresa 
### Garaipenak 
## Erreferentziak 
## Kanpo estekak 
* Traineras.es webguneko informazioa
Museo Nacional de Arte (Mexiko)

**Mexikoko Arte Museo Nazionala** (MUNAL) Mexiko Hiriko Zentro Historikoan dago, Tacuba kaleko 8 zenbakiarekin markatutako eraikin batean, Manuel Tolsá plazan. Mexikoko artearen bilduma adierazgarri bat dago jasota bertan, erregeordetzaren garaitik 1950eko hamarkadara arte.

## Eraikina 
Eraikina Komunikazio eta Herri Lan Idazkaritzaren Jauregia da. Arkitektura eklektikoa du, XX. mendearen hasieran oso ohikoa, baina batez ere neoklasikoa eta errenazentista da. 1982an Arte Museo Nazionalera bideratu zen, eta 1997an zaharberritu zen.

Eraikina erraz identifika daiteke Karlos IV.a Espainiakoaren zaldizko estatua handiagatik, Espainiako errege izan baitzen Mexikok independentzia irabazi baino lehentxeago. Estatua, *El Caballito* izenez ezaguna, jatorriz Zokalo plazan zegoen, baina hainbat lekutara mugitu zen. Oinarrian duen plakaren arabera, Mexikok ez du Espainiako errege baten gorespen gisa mantentzen, artelan gisa duen kalitateagatik baizik.

## Bildumak 
Museo honetan Mexikok artearen historiaren bost mende erakusten ditu. Egile batzuk aipatzeagatik hauek jasoko ditugu: Andrés de la Concha, José Juárez, Sebastián López de Arteaga, Cristóbal de Villalpando, Miguel Cabrera, Manuel Tolsá, Santiago Rebull, Felipe S. Gutiérrez, Juan Cordero, José María Velasco, Saturnino Herrán, Ángel Zárraga, Alfredo Ramos Martínez, Gerardo Murillo (Dr. Atl), María Izquierdo, Diego Rivera, Frida Kahlo, José Clemente Orozco eta David Alfaro Siqueiros.

## Iruditegia 

Image:
Museo Nacional de Arte (MUNAL) - Ciudad de México - Nocturna.jpg|Gaueko irudia.
Escaleras MUNAL.jpg|Barruko eskailerak.
ReceptHallMUNAL.JPG |
Malgré Tout de Contreras en el vestíbulo del MUNAL 01.jpg|Contrerasen *Malgré Tout* lana sarreran.
Museo_Nacional_de_Arte_(MUNAL)_-_Ciudad_de_México_-_Escultura.jpg|Eskulturak areto batean.

## Erreferentziak 
## Kanpo estekak 
* Museoaren lanak Google Arts & Culture proiektuan.
* :Museoaren webgune ofiziala.